CELEX: E2012P0007(01)
Language: lt
Date: 2016-12-07 00:00:00
Title: 2016 m. gruodžio 7 d. „DB Schenker“ ieškinys ELPA priežiūros institucijai (Byla E-7/12 COSTS)

9.3.2017   
            
            
               LT
            
            
               Europos Sąjungos oficialusis leidinys
            
            
               C 73/21
            
         2016 m. gruodžio 7 d.„DB Schenker“ ieškinys ELPA priežiūros institucijai
   (Byla E-7/12 COSTS)
   (2017/C 73/11)
   2016 m. gruodžio 7 d.„Schenker North AB“, „Schenker Privpak AB“ ir „Schenker Privpak AS“ (toliau bendrai – „DB Schenker“), atstovaujama advokato Jon Midthjell iš advokatų kontoros „Advokatfirmaet Midthjell AS“, Grev Wedels plass 5, NO-0151 Oslo, Norway, ELPA teisme pareiškė ieškinį ELPA priežiūros institucijai.
   Ieškovas prašo, kad teismas priimtų nutartį:
   
               1.
            
            
               Bendra likusių išlaidų, kurias ELPA priežiūros institucija turi sumokėti „Schenker North AB“, „Schenker Privpak AB“ ir „Schenker Privpak AS“, suma yra 125 657 EUR.
            
         
               2.
            
            
               Šiai sumai taikomos palūkanos už pavėluotą mokėjimą nuo dienos, kai ši nutartis įteikiama šalims iki faktinio sumokėjimo dienos. Taikytina palūkanų norma apskaičiuojama remiantis palūkanų norma, kurią Europos centrinis bankas taiko savo pagrindinėms refinansavimo operacijoms pirmą kalendorinę mėnesio, kurį sueina mokėjimo terminas, dieną, pridėjus tris su puse procentinio punkto.
            
         Teisinės bei faktinės aplinkybės ir pagrindai, kuriais grindžiamas ieškinys:
   
               —
            
            
               Ieškovai, toliau bendrai vadinami „DB Schenker“, užsiima verslo operacijomis keliais, jūra ir geležinkeliais Norvegijoje, Švedijoje ir Danijoje. „DB Schenker“ buvo ieškovė byloje E-7/12 prieš ELPA priežiūros instituciją ELPA teisme.
            
         
               —
            
            
               ELPA teismo procedūros reglamento 70 straipsnio 1 dalyje nurodyta:
               
                  „Jei kyla ginčas dėl atlygintinų išlaidų, teismas, gavęs suinteresuotosios šalies prašymą ir išklausęs kitą šalį, priima nutartį.“
               
            
         
               —
            
            
               Sprendime byloje E-7/12, ELPA teismas nurodė ELPA priežiūros institucijai padengti išlaidas dėl neveikimo ir pusę ieškovų išlaidų dėl deliktinės atsakomybės.